اسلام آ باد : آرمی چیف جنرل عاصم منیر وزیراعظم شہباز شریف تون اوڑدہی کرے‘ حوالی نا رد اٹ اوڑدہی ناوخت آ پاک فوج انا کسبی امور تیا گپ وتران کننگاوخت اس کہ قومی سلامتی نا امور تیا ہم ہیت وگپ کننگا‘ داڑتون اوار ہڑتوم آسرکڑدہ غاک امن وایمنی‘ پاک اوغان سیمی حالیت و ڈیہہ انا جم سکیورٹی نا حالیت آتیا ہم گپ وتران کریر‘ حوالی نا رد اٹ اوڑدہی ناوخت آ ساڑی سیاسی‘ سکیورٹی و زرگزرانی حالیت و ملک ءِ مون تروک چیلنج و زرگزرانی حالیت آتیا ہم گپ وتران مس۔دا وخت آ وزیراعظم شہباز شریف پاک فوج انا کسبی و آپریشنل لائخی تا ستاءِ کرے و پارے کہ پاک فوج ملک آن دہشت گردی نا چٹفنگ اٹ اولیکو صف اٹ کڑدار ادا کننگ اٹی ءِ و اونا دا قربانیک بے بھرم ہنپسہ۔ آرمی چیف وزیراعظم ءِ پاک فوج انا کسبی امور تا بابت آگاہ کرے۔
(آن لائن)
